Keskuskoulun sisäilmatyöryhmän muistio

**Aika:** torstaina 11.5.2023 klo 15-16.15

**Paikka:** Teams
**Läsnä:**
Laila Mäkelä, puheenjohtaja, toimialajohtaja sivistyspalvelut

Johanna Mäkinen, sihteeri, työsuojelupäällikkö

Jussi Tanhuanpää, työsuojeluvaltuutettu

Sari Valtonen, rehtori

Maarit Heikkilä, vanhempainyhdistyksen edustaja

~~Pia Ketola, vanhempainyhdistyksen edustaja~~

~~Riitta Tuparinne, vanhempainyhdistyksen edustaja~~

Juulia Koskela/~~Kaisa Heinonen~~, kouluterveydenhoitaja

Marko Tähtinen, Toimitilapäällikkö

Ville Kivimäki, Rakennuttajapäällikkö

1. Todettiin läsnäolijat.
2. Marko Tähtinen kertoo koulun sisäilman laadun seurannasta ja muista ajankohtaisista asioista.

Ilmalämpöpumppuja on saatavilla. Ulkoyksiköiden paikat on määritelty. Asennukset tehdään väistötilojen siirron jälkeen. Tarvittaessa voidaan käyttää siirrettäviä jäähdyttimiä väliaikaisratkaisuna. Väistötiloissa nyt lämpötilat 21-25,6 astetta. Verhot on pidettävä kiinni, jotta aurinko ei lämmitä tiloja.

Marko Tähtinen toimittaa koulun sisäilman seurannan raportit muistion liitteeksi*.* Jos työpaikan ilman lämpötila teknisistä toimista huolimatta ylittää 28 °C, työnantajan on rajoitettava työntekijöiden altistumisaikaa kuumalle. Yhden työskentelyjakson pituus saa olla enintään 50 minuuttia tunnissa, jos työpaikalla ilman lämpötila on 28–33 °C. Todettiin että tavoitteena on 24 °C.

Pajarakennus on tutkittu tarkkaan Inspectan toimesta ja sen peruskorjaus on suunniteltu toteutettavan vasta, kun uusi koulu on valmis. LVI-insinöörin irtisanoutumisen johdosta asian selvittely on viivästynyt. Ilmanvaihdon mittaus tehdään kuukauden sisällä. Kuten edellisessä kokouksessa on todettu, pyydettiin tarkistamaan ilmanvaihdon kulku ja ottamaan lattiasta näyte, mikäli sitä ei ole jo em. tutkimuksessa tehty. Kohdepoistojen ollessa päällä yleispoiston teho laskee eli rakennus on suunniteltu niin, ettei voimakasta alipaineisuutta pääse syntymään. Painesuhteet on säädetty olemassa olevan järjestelmän mahdollistamalla tavalla.

Koulun tutkimusraportti on kokonaisuudessaan luettavissa www-sivuilla: <https://lieto.fi/wp-content/uploads/2020/12/Sisailma_ja_kosteustekninen_kuntotutkimus_Keskuskoulu_lopullinen_raportti.pdf>

1. Käyttäjien tilannekuva Sari Valtonen, Kaisa Heinonen ja vanhempainyhdistyksen edustajat.

Kesän remontit 19.6. aloitetaan 2 krs. yläpohjan, seinien ja 1-2 krs. välisen välipohjan kosteuskartoitukset ja kuivatukset. Kaksi uutta sisäilmaoireilijaa, päänsärkyä ja kuumeilua yms. oiretta. Molemmat 7-luokkalaisia, oireita heillä enemmän pääkoulun puolella. Vanhempainyhdistyksellä on suuri huoli, yllättävän moni nuori urheilija joutuu turvautumaan astma-lääkitykseen. Vanhempienyhdistys on päättänyt ilmoittaa Aviin huolensa ja kannella näkemyksensä asian puutteellisesta hoidosta. Luokka 30, 29, 3 ja opojen tila antureiden sijoituspaikat ja karttamerkinnät on tarkistettava, kartassa merkitty 1 krs. nyt pohjapiirroksen mukaan opojen huoneessa.

1. Uuden koulun rakentamisprojektin kuulumiset

Valituille kolmelle tarjoajalle on lähetetty alustava tarjouspyyntö ja nyt odotetaan alustavia tarjouksia elokuun loppuun mennessä. Sen jälkeen aloitetaan varsinaiset neuvottelut heidän kanssaan. Rakentaminen 2024-2026. Maaliskuussa 2026 koulun on tarkoitus olla valmis ja muuttovalmis, käyttöönotto koulutoimintaan 1.8.2026. Kesällä siirretään vanhemmat väistötilat lukion parkkipaikalle*.*

1. Kokouksen päättäminen ja seuraavan kokouksen ajankohta

Kiinteistönhoitajan terveiset wc-tilojen ilkivallan johdosta toivotaan valvontaa. Rehtorin kanssa sovitaan koulun alkuun elokuulle tilapalvelun kanssa infotilaisuus oppilaille. Seuraava kokous to 17.8.2023 klo 15-16.

Liite: